شمالي وزیرستان کې ٩ طالبان وژل شوې
د طالبانو ترجمان احسان الله احسان ای ایف پي ته ویلي وژل شوې کسان د طالبانو غړي دي. هغه د طالبانو د وژلو الزام په امنیتي ځواکونو ولگولو
د پاکستان شمالي وزیرستان قبائیلي سیمه کې د نهه طالبانو مړي موندلی شوې دي چې په ډزو وژل شوې دي. د طالبانو ترجمان تصدیق کړی دی چې وژل شوې کسان د طالبانو غړي دي. د فرانس خبري ادارې ای ایف پي د یو امنیتي چارواکې د قوله ویلي د وژل شوؤ کسانو مړي د میر علي سره نزدې پیر کلې کې د سړک په غاړه پراته وو. د چارواکې وینا وه نامعلومه کسانو دغه مړې غورځولې دي خو دا نه ده معلومه چې چا او ولې وژلې دي. د طالبانو ترجمان احسان الله احسان ای ایف پي ته ویلي وژل شوې کسان د طالبانو غړي دي. هغه د طالبانو د وژلو الزام په امنیتي ځواکونو ولگولو. د نهه طالبانو مړي په داسې مهال موندلی شوې چې د اتوار په ورځ چارواکو ویلي وسله والو د پیښور سره نزدې ٢١ تښتول شوې د لیویز کارکونکې وژلې دي. بل خوا امینتي ځواکونو ویلي تیراه کې د وسله والو خلاف د گل په ورځ د جنگي جهازونو د لارې کاروائي کې لږ تر لږه اته وسله وال وژل شوې دي. د خیبر ایجنسۍ په لرې پراته تیراه سیمه کې وخت په وخت امنیتي ځواکونه وسله والو خلاف د کاروائي او پکې وسله والو ته د نقصان رسولو خبرونه مطبوعاتو ته وړاندې کوي چې په ازاده توگه يي تصدیق ځکه ممکن نه وي چې سیمه کې د خرابې امنتي وضعې په وجه خبریالان هلته په ازاده توگه خپله دنده نشې ترسره کولی. وسله وال هم اکثر د امنیتي ځواکونو دعوې ردوي او په ځواب کې ځواکونو ته د نقصان رسولو خپلې دعوې کوي.